Diari Oficial de la Generalitat Valenciana


Sumari del DOGV 723, del 15-12-1987 (1987/810165)

ORDRE de 30 de novembre de 1987, de la Conselleria d'Indústria, Comerç i Turisme, per la qual es regulen les ajudes al sector de la distribució, en matèria de reforma d'estructures comercials.
------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1987/11/30/(2)/dof/vci/html**

### Dades del document

Número de DOGV
:   723

Data del DOGV
:   15-12-1987

Secció del DOGV
:   DISPOSICIONS GENERALS

Número del document
:   1987/810165


Data del document
:   30-11-1987

Organisme emissor
:   Conselleria d'Indústria, Comerç i Turisme

Tipus de document
:   Ordre

Correcció d'errades

Anàlisi jurídica

Ordre de 30 de novembre de 1987, de la Conselleria d'Indústria, Comerç i Turisme, per la qual es regulen les ajudes al sector de la distribució, en matèria de reforma d'estructures comercials.  
La Llei 8/1986, de 29 de desembre, d'Ordenació del Comerç i Superfícies Comercials, contempla l'acció de foment a desplegar per la Generalitat Valenciana respecte a la reforma de les estructures comercials. L?existència d'aquest mandat legal i la pròpia experiència acumulada des que es va produir el traspàs de competències en matèria de comerç, aconsella la regulació de les ajudes destinades a aquesta finalitat, i amplia tant l?extensió subjectiva d'aquestes com la diversificació dels seus objectius, a fi d'estimular una més gran intensitat en l?eficàcia del sector de la distribució.  
L?actualització del règim d?ajudes atén tant la iniciativa privada com la pública i posa a disposició dels distints agents del sector recursos tècnics i financers que contribuiran a l'adequació de les estructures comercials a las necessitats sorgides no solament de l'aparició de noves formes de exercir l'activitat, sinó també de les que exigeix el consumidor i usuari dins del context de la nostra societat.  
En la seua virtut, i atenent el que estableix l'article 44 de la Llei 8/1986, de 29 de desembre i en ús de les atribucions conferides en l'article 35 de la Llei 5/1983, de 30 de desembre de Govern Valencià, aquesta Conselleria d?Indústria, Comerç i Turisme ha disposat:  
DISPOSICIONS GENERALS  
Article 1  
La Conselleria d?Indústria, Comerç i Turisme, d'acord amb les consignacions pressupostàries que per a cada exercici econòmic establesca la corresponent Llei de Pressupostos, podrà concedir ajudes a fi de facilitar els mitjans per a la modernització, normalització i millora del sector de la distribució comercial i de procurar la seua adequació a les noves tendències comercials i la seua adaptació als actuals hàbits dels consumidors i usuaris.  
Article 2  
Les ajudes que s'establesquen en la present Ordre se materialitzaran mitjançant:  
a) Subvencions.  
b) Suport a les operacions de crèdit que les entitats financeres formalitzen a l?empar dels Convenis de Col·laboració subscrits amb la Generalitat Valenciana.  
Article 3  
1. Correspon al Director General de Comerç resoldre els expedients relatius a la concessió de les esmentades ajudes, vista la proposta formulada per les Comissions de Suport a la Comercialització.  
2. En aquells supòsits en què existesquen circumstàncies excepcionals, el Conseller d?Indústria, Comerç i Turisme, podrà autoritzar ajudes que depassen els límits establerts en la presente Ordre, respectant, en tot cas, les dotacions pressupostàries corresponents.  
Article 4  
Les ajudes es faran efectives prèvia justificació de la realització del projecte d?inversió, d'acord amb el pressupost presentat i en els termes continguts en la resolució de l?òrgan atorgant d'aquelles.  
Article 5  
L?alteració d'alguna de les característiques del projecte aprovat, l?incompliment de les condicions i terminis establerts en la resolució, així com la falta de justificació de les despeses efectivament realitzades o la seua justificació defectuosa, podrà determinar la pèrdua del dret a la percepció de la ajuda o, si fa el cas, la minoració d'aquesta.  
Article 6  
1. La Direcció General de Comerç podrà invocar l?incompliment de les obligacions concretes per part del beneficiar i durant els cinc anys següents a l?execució del projecte i, en tot cas, mentre continuen vius els crèdits obtinguts i subvencionats per raó del projecte.  
2. E incompliment de les condicions assenyalades en la resolució o en la destinació de les ajudes concedides, així com la modificació i alteració en la titularitat o gestió del projecte d'inversió, constituirà supòsits que podran donar lloc a declarar la revocació de les ajudes concedides i l?obligació de reintegrar a la Conselleria d'Economia i Hisenda les quantitats percebudes.  
Article 7  
Els projectes d'inversió promoguts per agrupacions i cooperatives de comerciants o productors i per altres associacions sense finalitat de lucre que responguen a las formulacions d'un pla general per a la racionalització, desplegament i modernització de les estructures comercials, gaudiran de tractament prioritari.  
Així mateix, tindran caràcter prioritari els projectes d'inversió que formen part del pla de reestructuració comercial d'una zona, elaborat per cooperatives, associacions o agrupacions de comerciants, i siga aprovat per l'Ajuntament o Ajuntaments corresponents.  
ENTITATS LOCALS, EMPRESES PUBLIQUES I ALTRES ENS PUBLICS  
Article 8  
Podran accedir a les ajudes contingudes en la present Ordre les Entitats Locals i les empreses de titularitat municipal o mixtes, per a projectes que perseguesquen alguna de las finalitats següents:  
1. Implantació, modernització, ampliació i reforma de l?estructura física i instal·lacions complementàries dels equipaments comercials col·lectius.  
2. Execució d'obres de caràcter provisional que siguen necessàries per a les finalitats reflexades en el punt anterior.  
3. Obres i instal·lacions en carrers i places, de caràcter bàsicament comercial, per a la seua transformació o adequació .en zona de vianants.  
4. Estudis que determinen la ubicació de la implantació comercial i el seu dimensionalment, així com l?estructura urbanística, arquitectònica i organiçativa més adequada i, en tot cas, la seua viabilitat economico-financera.  
5. Millora de la gestió mitjançant el desplegament d'accions i unitats administratives per al foment i informació del sector.  
6. Altres projectes que, tot i no estar contemplats en els apartats anteriors, coadjuven a l?efectiva racionalització, desplegament i modernització de les estructures comercials.  
Article 9  
Les ajudes podran ser les següents:  
a) Subvenció, que podrà assolir fins un màxim del 50% de la inversió física projectada, amb un límit de 15 milions de pessetes.  
b) Préstecs per financiar els projectes d'inversió contemplats en l'article anterior. La subvenció corresponent no podrà depassar 5 punts de reducció del cost financer ni el 15% del principal del citat préstec.  
c) Subvenció, que podrà assolir fins l?import total del seu cost per als supòsits de realització d'estudis.  
d) Subvencions decreixents, durant tres anys, que en el primer any podran assolir fins el 70% del cost real, per a la implantació d'unitats administratives de desplegament comercial.  
Article 10  
1. Les sol·licituds per a l?obtenció de les ajudes, a què fa referència l'article vuité en els seus apartats 1, 2 i 3, adreçades al Director General de Comerç, es presentaran, amb anterioritat a la realització de la inversió projectada, als Serveis Territorials de Comerç corresponents acompanyades de la documentació següent:  
1.1 Entitats Locals.  
a) Certificació de l'acord plenari de l?Entitat o Entitats sol·licitants en què s?expressa la petició de la subvenció i l?acceptació dels compromisos derivats de la present Ordre.  
b) Documentació que acredite la situació pressupostària de l?Entitat, fonts de financiació del projecte i grau d'endeutament.  
c) Memòria descriptiva de les inversions a realitzar i pressupost d'inversions, incloent memòria detallada per partides i plànols, així com el termini d'execució previst.  
d) Documentació acreditativa, si fa el cas, de la disponibilitat del solar proposat.  
1.2 En el cas d'empreses de titularitat municipal o mixta, s?adjuntarà la documentació mencionada en els apartats c) i d) de l?epígraf anterior, estudi económico-financer de la inversió prevista i relació d'altres fonts de finançament del projecte, així mateix s?acreditarà la participació municipal en l?empresa.  
2. Les sol·licituds per a l?obtenció de les restants ajudes, a què fa referència l'article desè, es presentaran davant la Direcció General de Comerç, acompanyades d'una memòria descriptiva de l?estudi, servei o projecte la subvenció o financiació del qual es sol·licita.  
3. La Conselleria d?Indústria, Comerç i Turisme, podrà demanar al sol·licitant els documents i les dades complementàries que estime necessàries per a la resolució de l?expedient.  
PERSONES FISIQUES I JURIDIQUES QUE ACCEDESQUEN O EXERCESQUEN L?ACTIVITAT COMERCIAL, QUALIFICADES COM A PYMES  
Article 11  
Podran accedir a les ajudes que s'establesquen en la present Ordre les persones físiques o jurídiques que pretenguen dur a terme inversions en petites i mitjanes empreses comercials, tant majoristes com detallistes, els projectes d?inversió de les quals reunesquen les condicions següents:  
1. Que el seu caràcter siga bàsicament comercial o de prestació de serveis, d'acord amb la Classificació Nacional d?Activitats Econòmiques.  
2. Que introduesquen modificacions que, a criteri de la Conselleria d?Indústria, Comerç i Turisme, suposen millores significatives en la funció pròpiament comercial, a través de la introducció de noves tecnologies tangibles i intangibles.  
3. Que resulten viables econòmicament i financera.  
4. Que no creen o consoliden situacions de monopoli.  
Article 12  
La destinació de la financiació haurà de ser la execució de les inversions següents:  
1. Obres d'infrastructura, construcció, condicionament i reforma de locals comercials.  
2. Adquisició de material, equips, instal·lacions, mobiliari, etc.  
3. Obres provisionals i complementàries necessàries per a la realització dels projectes de nous establiments, locals i altres implantacions comercials.  
4. Adquisició de sòl i locals comercials, sempre que la inversió vaja destinada a l?ampliació o transformació d'establiments ja existents en el supòsit de comerç independent i, en tot cas, quan la inversió siga promoguda, tant per comerciants que pertanguen a formes de comerç associat o integrat com per aquells que s'establesquen amb equipaments comercials col·lectius.  
5. Millora o adequació del capital circulant a l'estructura financera de l'empresa, sempre que simultàniament o en un període anterior a dos anys, com a màxim, s'hi hagen realitzat inversions en actius fixes que siguen significatives i que no haguessen estat destinades a la implantació d'una nova empresa i sempre que la destinació no siga la reconstitució de tresoreria.  
No es computaran com a despeses d?inversió, a efectes d'ajuda en la financiació, les despeses d'estudi o projecte (llevat de si aquestes són exigides pels Serveis Tècnics de la Direcció General de Comerç), fons de comerç, drets de traspàs i compra de mercaderies que són l'objecte de comercialització de l'establiment.  
Article 13  
Les quanties màximes dels crèdits, a què fan referència els apartats 1, 2, 3 i 4 del article anterior, no podran superar la xifra de vint-i-cinc milions, i d'onze milions per a capital circulant. Excepcionalment, la Conselleria d?Indústria, Comerç i Turisme, d'acord amb l'entitat financera, podrà determinar una quantitat superior. En tot cas no podrà superar-s'hi el 70% del total de las inversions reals per a actius fixes i del 301% per a capital circulant.  
La subvenció que s'assigne a cada sol·licitud no deposarà 5 punts de reducció del cost financer del préstec, a què fa referència l'article 2, apartat b), ni del 15% del principal d'aquest i s'aplicarà a la reducció del principal de l'esmentat crèdit.  
Article 74  
La Conselleria d'Indústria, Comerç i Turisme podrà, per a campanyes concretes, prèvia determinació en cada cas de les condicions i quantia total que es destina a cada campanya, concedir subvencions de fins el 15% de la inversió.  
Article 75  
Les sol·licituds per a l?obtenció de les ajudes establertes en els articles anteriors, adreçades al Director General de Comerç, es presentaran, amb anterioritat a la finalització de la inversió, en els Serveis Territorials corresponents, acompanyats de la següent documentació:  
a) Documentació acreditativa de la identitat del sol·licitant.  
b) Fotocòpia del DNI del sol·licitant o, si fa el cas, del representant legal i apoderament d'aquest i, si s'escau, codi d'identificació fiscal.  
c) Justificació documental de trobar-se al corrent de les seues obligacions fiscals i front a la Seguretat Social, i aquelles que establesca la Llei de Pressupostos de la Generalitat Valenciana.  
d) Acusament de recepció de la sol·licitud de crèdit, formulada a l?Entitat Financera corresponent, si hi procedeix.  
e) Avantprojecte en què conste:  
- Memòria detallada del projecte, indicant terminis d'execució d'aquest. Plànols.  
- Pressupost o factures proforma originals de la inversió projectada.  
f) Llicència d'obres de l'Ajuntament corresponent, si hi procedeix i, si fa el cas, llicència d'obertura.  
En tot cas, el sol·licitant haurà de comunicar si existeixen o s'han sol·licitat altres ajudes per a la mateixa finalitat.  
2. La Conselleria d?Indústria, Comerç i Turisme, podrà demanar al sol·licitant els documents i les dades complementàries que estime necessàries per a la resolució de l?expedient.  
FORMES AGRUPADES I ASSOCIADES QUE EXERCESQUEN L?ACTIVITAT COMERCIAL  
Article 16  
Les agrupacions i organitzacions de productors, majoristes o detallistes i d'empreses comercials en les diferents formes de comerç associat i integrat, amb independència de la forma jurídica que adopten, podran accedir a les ajudes regulades en l'article següent, sempre que, habilitades legalment, promoguen la realització de projectes d'inversió en actiu fixe material adreçades a la implantació, transformació, remodelació, equipament, acondicionament i rehabilitació d'equipaments comercials en origen i destinació, a l?engrós, detall o mixte, tals com:  
- Mercats i galeries comercials.  
- Centres comercials i altres col·lectius.  
- Establiments comercials gestionats en forma col·lectiva per comerciants.  
- Unitats o àrees de caràcter col·lectiu per a la prestació de serveis comuns a les empreses agrupades i activitats assimilades, com ara la gestió conjunta de determinades funcions empresarials.  
Així mateix, podran accedir a les ajudes els projectes d'inversió en el camp comercial que creen serveis comuns, modernitzen establiments, implanten punts de venda, organitzen grups de compra, així com per a projectes que impliquen la millora de la seua gestió comercial.  
Article 17  
Las ajudes podran ser les següents:  
a) Subvenció, que podrà assolir fins un màxim del 15% de la inversió pressupostada, amb un límit de 10 milions, per a la realització d'inversions en immobilitzat material.  
b) Accés als préstecs, a què fa referència l'apartat b) de l'article 2, per un import nominal de fins el 70% de la inversió pressupostada.  
c) Reducció del cost financer, fins en 5 punts del préstec, sense depassar el 15% del principal del préstec que, si s'escau, resultés aprovat i concedit.  
d) Subvencions decreixents, durant tres anys, que podran arribar fins al 70% del cost real, per a la implantació d'unitats administratives per al foment i desplegament del sector.  
Article 18  
Les sol·licituds per a l?obtenció de les ajudes establertes en l'article anterior, adreçades al Director General de Comerç, es presentaran, amb anterioritat a la realització de la inversió projectada, en els Serveis Territorials de Comerç corresponents, acompanyades de la següent documentació:  
a) Documentació acreditativa d'identificació o constitució de la Institució, Associació o Entitat, juntament amb els Estatuts i inscripció registral.  
Si fa el cas, s'acreditaran la disposició en què es fonamenten i per la qual es determina el seu règim jurídic i règim interior.  
b) Dades personals dels representants legals de l'Associació o Entitat i apoderament d'aquest.  
c) Fotocòpia de la tarja d'identificació fiscal.  
d) Memòria de la inversió a realitzar, juntament amb el pressupost detallat i termini d'execució d'aquest.  
e) Justificació documental de trobar-s'hi al corrent de les seues obligacions fiscals i de seguretat social i aquelles altres que puguen establir anualment la Llei de Pressupostos de la Generalitat Valenciana.  
En tot cas el sol·licitant haurà de comunicar si existeixen o s'han sol·licitat altres ajudes o subvencions per a la mateixa finalitat.  
2. La Conselleria d?Indústria, Comerç i Turisme, podrà demanar al sol·licitant els documents i les dades complementàries que estime necessàries per a la resolució de l?expedient.  
DISPOSICIONS FINALS  
Primera  
Es faculta el Director General de Comerç per a dictar les Resolucions necessàries per al desplegament, eficàcia i execució de la present Ordre.  
Segona  
La presente Ordre entrarà en vigor el dia de la seua publicació al Diari Oficial de la Generalitat Valenciana.  
València, 30 de novembre de 1987.  
El Conseller d?Indústria, Comerç i Turisme,  
ANDRES GARCIA RECHE


Còpia Permalink ELI